लाडनूँ, 16 फरवरी 2018। जैन विश्वभारती संस्थान (मान्य विश्वविद्यालय) के समाज कार्य विभाग के तत्वावधान में स्वच्छता एवं स्वास्थ्य जागरूकता कार्यक्रम का आयोजन किया गया। विभाग के प्रशिक्षणार्थियों ने अपने जोरावरपुरा बस्ती कार्यक्षेत्र में स्थानीय कनक-श्याम माध्यमिक विद्या मंदिर के सहयोग से एक रैली का आयेाजन किया गया। रैली को प्रधानाचार्य नारायण स्वामी ने हरी झंडी दिखाई। रैली में विद्यार्थी स्वच्छता सम्बंधी विभिन्न नारे लगाते हुये बस्ती के प्रमुख मार्गों से होते हुये विद्यालय पहुंची, जहां जागरूकता कार्यक्रम का आयोजन किया गया। कार्यक्रम की अध्यक्षता करते हुये नारायण स्वामी ने स्वच्छता का महत्व समझाया तथा सफाई के प्रति सदैव जागरूक रह कर अपने गली-मौहल्ले और शहर को स्वच्छ बनाने के लिये प्रेरित किया। मुख्यअतिथि सनीता वर्मा ने सफाई को आत्मप्रेरित बनाने पर बल दिया तथा कहा कि जब तक हर व्यक्ति स्वयं सफाई के प्रति जागरूक नहीं बनता, तब तक स्वच्छता के लक्ष्य को प्राप्त नहीं किया जा सकता। कार्यक्रम में सोनू व रितु ने भी सफाई व स्वास्थ्य के सम्बंध में अपने विचार व्यक्त किये। अंत में गरिमा काला ने प्रतिवेदन प्रस्तुत किया। आभार ज्ञापन मुकेश ने किया। इस आयेाजन का खर्च कैरियर मंत्र संस्थान ने उठाया।